Document ID: /roh_data/filtered/fineweb-2-filterrobots_roh.jsonl.gz/43947

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
Ha Voss uffant bregias da far persul ils pensums u difficultads cun grammatica, matematica u geometria? Tut las famiglias che tschertgan sustegn per far ils pensum da lur uffants, chattan a la SAP dal Grischun il dretg post da consultaziun.
Studentas e students sustegnan uffants e giuvenils
Nus intermediain studentas e students a famiglias. Las persunas d’instrucziun futuras fan ensemen cun ils uffants e giuvenils ils pensums ed als preparan da maniera optimala sin ils proxims examens – individualmain ed effectivamain.
Tariffa d’uras
Cunvegna individuala tranter la famiglia e la studenta/il student.
Lieu d’acziun
Vegn fixà individualmain. Sin giavisch purschain nus las lecziuns privatas er online.
Studenta Manuela Dominioni en acziun sco scolasta per Nils en ses temp senza instrucziun
Student Manuel Mark sustegna Nils cun ils pensums
Quai din geniturs cuntents davart noss agid da pensums:
Feedback da Rolf Stocker per student Simon Warzinek:
«Gugent vi jau engraziar da cor a Lilian Ladner ed a la SAP dal Grischun per avair intermedià il student che gida uss dapi passa in onn mia figlia cun lecziuns supplementaras. Spezialmain al student Simon Warzinek vi jau engraziar per ses engaschi e quai malgrà las circumstanzas engrevgiantas pervi da Corona. Al cumenzament, sco preparaziun per l’examen per il gimnasi il 2021, èn Simon e mia figlia sa concentrads sin questa finamira cun examens vegls. Damai ch’ella è sa decidida suenter intgins mais cunter il gimnasi, èn las duas giadas duas uras per emna sa midadas en in sustegn per dumondas actualas e per exercitar temas urgents & materia d’examen. Ils temas principals eran matematica, geometria e tudestg. Dentant er il pensar structurà p.ex. tar il tema tecnica da lavur èn sa mussads marcantamain en l’attestat. Simon chapescha adina da svegliar il dretg mument l’interess da mia figlia e da sustegnair ella exactamain là nua ch’igl è necessari. Sia moda era ed è motivanta, cumpetenta e quai sin ina moda che sveglia il plaschair d’emprender tar ella. I n’è mai in “stuair”.
Jau ves quai sco gronda fortuna, sche scolastas e scolasts futurs da la SAP dal Grischun pon sa laschar en e sa concentrar uschia sin in giuvenil. Sco anteriur scolar è la materia currenta ad els, sco studentas e students da la SAP vegnan els scolads tenor criteris actuals e sco scolastas e scolasts futurs èn las lecziuns supplementaras betg sut il squitsch d’in vicariat u sumegliant.
Quai numnan ins frequentamain win-win, quai ch’è propi il cas qua e betg in pled vid. Anc ina giada cordial engraziament a Vus.»
Feedback da Nadja von Planta per student Manuel Mark:
«Manuela ha savì declerar ruassaivlamain e simpel la materia a Nils. El aveva adina buna luna e rieva bler, quai che ha plaschì bain a Nils ed a mai. Bel, ch’er in um uschè giuven ha “plaschair da sia professiun futura” sco scolast. Umens èn plitost ras sin il stgalim primar e gist per ils mattatschs fissan els nunpajabels. Donn che Manuel ha bandunà nus per motivs da temp.»
Feedback da Nadja von Planta per studenta Dominioni:
«La studenta fa quai da maniera geniala. Ella sa mussar fitg bain la materia a noss figl. Ella è communicativa e fitg gidaivla.
Nus sperain ch’ella restia anc ditg! Nus essan fitg cuntents e jau sun da l’opiniun che scolasta è la dretga professiun per ella. Grazia per questa purschida; nus essan fitg engraziaivels.»
Contact
Lilian Ladner
Responsabla per la promoziun da MINT / projects dal rectorat
081 354 03 30
<email-pii>
|Annunzia|
|Persunas d'instrucziun da la pratica / Persunas d'instrucziun|
|Mediateca|
|Linguas|
|Program da curs furmaziun cuntinuada|
|Links nizzaivels|
|MINT|
|Arrivar|
|Entrar|
|Purschida da la scola auta|